कैडर के नाम पर महज 10 -15 लोग ही रहे होंगे उसके पास, इसलिए अन्य सभी संगठन हल्के में ले रहे थे जयंत को! लेकिन जैसे ही बोलना शुरू किया तो 10 मिनट तक पूरा जेएनयू अपनी लेफ्ट-राइट की बाइनरी से निकलकर हर एक मिनट पर करतलध्वनि करता रहा! बेहतरीन भाषा शैली, लाजवाब वक्तृत्व क्षमता एवं अपनी अप्रतिम बौद्धिक क्षमता का समागम कर क्या ओजस्वी भाषण दिया, तेजस्वी वाले पार्टी के जयंत ने! छात्र समुदाय जो अब तक उब चुका था और उसके तालियों एवं नारों की वैलिडिटी ख़त्म हो गयी थी, अचानक जयंत के भाषण से रिचार्ज होकर 4G की स्पीड से एक्टिवेट हो गया !